Source: http://drszasz.hu/tag/kozos-tulajdon-megszuntetese/
Timestamp: 2019-11-12 16:15:16+00:00

Document:
közös tulajdon megszüntetése | Dr. Szász ügyvédi iroda
közös tulajdon megszüntetése címkével jelölt bejegyzések
Hogyan szüntetehető meg a közös tulajdon?
2016-09-22 Közös tulajdon, Polgári jog, Ügyvéd válaszoladásvétel, közös tulajdon, közös tulajdon megszüntetése, közös tulajdon megszüntetése értékesítéssel, öröklés
Édesapánk tavaly tavasszal elhunyt. Nővéremmel közösen örököltünk egy budapesti ingatlant – mi vidéken élünk.A nővérem férje Budapesten dolgozik, Ő lakja hét közben a házat.
Próbáltuk közvetítőn keresztül értékesíteni, de azt hiszem túl magas árat kértünk érte és nem sikerült eladni.
Sajnos úgy veszem észre, hogy a nővérem nem mutat túl nagy hajlandóságot az eladásra, hiszen Nekik ez az állapot megfelel. Én viszont szeretnék már a pénzemhez jutni.
Van a magyar jogalkotásban olyan paragrafus, amely segít nekem hozzájutni a jogos örökségemhez?
A tulajdonostársi közösség olyan kényszerközösség, amelyet nem kötelező fenntartani. Bármely tulajdonostárs kérésére a közös tulajdont a bíróság megszüntetheti.
Nem érdemes azonban idáig eljutni, mert ennél jóval egyszerűbb az egymás közötti megegyezés a tulajdonostárs megváltása. Ha nem akarja a másik tulajdonostárs kivásárolni a társát, akkor a közös értékesítés a legjobb megoldás.
Ilyenkor az ingatlant kiürített bérlőtől mentes állapotban kell a vevőnek átadni. Ön is szorgalmazhatja az ingatlan eladását különböző ingatlanirodáknak adott megbízás útján.
A vételár kialakítását az ingatlanirodával közösen javaslom megtenni vagy az ingatlanról eladás előtti becslés készítésével meghatározni.
Hogyan érvényesíthető az állagmegóvásra történt ráfordítás közös tulajdon esetén?
2016-08-27 Közös tulajdon, Polgári jog, Ügyvéd válaszolközös tulajdon, közös tulajdon megszüntetése, közös tulajdon megszüntetése bíróság által
Ha egy ingatlant többen birtoklunk, a tulajdonostársak, rábírhatók-e valamilyen módon a költségek megfizetésére, az ingatlan állagának megóvására, fenntartására? Ha én felújítom a házat, a későbbi eladás/öröklés/ajándékozás során ők vagy az örököseik milyen mértékben részesülnek az ingatlan árából? Esetleg értékbecsléssel érdemes megállapítani az ingatlan jelenlegi értékét és lehetséges, hogy évek múltán csak az inflációval növelt érték jár nekik?
Ha ők nem használják, nem tartják karban, a fenntartási, felújítási költségekbe nem szállnak be, kérhetnek-e tőlem bármilyen használati/bérleti díjat, amiért a teljes ingatlant használom vagy kiadhatják-e bérbe más személynek?
Elajándékozhatják-e az általam felújított ingatlan rájuk eső részét vagy a tudtom nélkül terhelhetik-e haszonélvezettel, hitellel?
Elég-e számlával bizonyítanom,hogy mennyit költöttem az ingatlanra ill. ami munkát magam el tudok végezni, azt mivel tudom hitelt érdemlően bizonyítani, számszerűsíteni?
Közös tulajdon megszüntetése esetén az Ön által tett állagnövelő beruházások értékét a bíróság az Ön javára ítéli meg.
A beruházások értékét számlákkal illetve igazságügyi szakértői véleménnyel lehet igazolni. Más a helyzet ha a tulajdonostárs értékesíti vagy elajándékozza a részét vagy arra haszonélvezetet alapít.
Adásvételnél Önnek elővásárlási joga van, míg az ajándékozásról vagy haszonélvezet alapításról Ön nem is értesül, ezért javaslom, hogy váltsa magához közös tulajdon megszüntetési perben az egész ingatlant.
Milyen módon szüntethető meg a közös tulajdon?
2016-07-08 Közös tulajdon, Polgári jog, Ügyvéd válaszolközös tulajdon megszüntetése, közös tulajdon megszüntetése bíróság által, közös tulajdon megszüntetése értékesítéssel, megváltás
Lányom 6 évvel ezelőtt 2 szobás panel lakást vásárolt párjával. A lakás vételárába a párja 300ezer forintot vitt,a lányom két és fél milliót. A szerződésben nem ez az összeg szerepel, hanem 2/3- 1/3 arány.
Sajnos a kapcsolatuk megromlott és szeretnék ezt a helyzetet tisztázni. A lakást közben felújították közösen. A párjával nincsenek összeházasodva. A mai napig nincs a közös lakásba bejelentve.Közös gyermekük is van, aki 7 éves. Agresszív viselkedése miatt kérte a lányom, hogy költözzön el. Nem hajlandó, pedig 1 millió forintot is ajánlottunk fel neki. Mit lehet ilyenkor tenni?
Közös tulajdon megszüntetésének van helye, ha a tulajdonostársak egymás közötti viszonya megromlik.
Ennek a következő módjai vannak:
egyik tulajdonostárs megváltja a másik tulajdoni részét,
bíróságtól kérik a felek a közös tulajdon megszüntetését.
Hogyan juthat az örökös tulajdonrésze ellenértékéhez?
2016-07-02 Közös tulajdon, Polgári jog, Ügyvéd válaszolközös tulajdon, közös tulajdon megszüntetése, közös tulajdon megszüntetése árveréssel, osztatlan közös tulajdon, osztatlan közös tulajdon megszüntetése
Apai és anyai rész szerint én 4.700.000 Ft értékben örököltem. Szeretném a testvéreimtől ezt az összeget kikérni,mert ketten benne laknak,de a harmadik testvérem is használja az ingatlant.
Hogyan indítsam el a kérelmemet feléjük?Levélben kérjem tőlük,hogy nyoma maradjon? Nem szeretnék oda költözni,ők ezt akarják. Fizetésről hallani sem akarnak.
A más örökösök által lakott ingatlan után az ingatlanban nem lakó örökös bérleti díjat számíthat fel.
Megilleti az a jog is, hogy kérje a közös tulajdon megszüntetését.
Első körben ezt egyezséggel lehet rendezni akár úgy is, hogy saját tulajdoni részükre hitelt vesznek fel, hogy Önt kifizessék.
A közös tulajdon megszüntetése történhet közös értékesítéssel és árverés útján is.
Ez utóbbihoz azonban Önnek bírósági pert kell kezdeményeznie tulajdonostársaival szemben.
Hogyan szüntethető meg a közös tulajdon egy lakás estében?
2016-04-13 Közös tulajdon, Polgári jog, Ügyvéd válaszolközös tulajdon, közös tulajdon megszüntetése, közös tulajdon megszüntetése bíróság által, megváltás
Férjemmel 20 éve elváltunk. Lakásunk közös tulajdonban van, viszont szeretném ha csak az én tulajdonomba lenne, mivel 1986 óta egy forintot nem fizetett a közös költségbe, és a lakásrészlet fizetésébe az önkormányzatnak csak én.
Gondnokság alatt vagyok, és szeretnék végre nyugodt életet élni. Ha bíróságra adom az ügyet mennyi esélyem van megkapni?
A férjem lemondott amikor elváltunk a lakás használatáról és a lakásban lévő ingóságokról is, viszont most mindig mondja, a lakás fele az öve.
Közös tulajdon marad a lakás akkor is, ha az egyik tulajdonostárs nem használja. Közös tulajdont a bíróság megszűntetheti megváltással vagy árveréssel. Gondnokával beszélje meg a legjobb megoldást.

References: bíróság 
 bíróság 
 bíróság 
 bíróság 
 bíróság 
 bíróság